Diari Oficial de la Generalitat Valenciana


Sumari del DOGV 3327, del 10-09-1998 (1998/7333)

Informació pública del Programa d'Actuació Integrada del Polígon B-III del PERI número 1 del Pla General de Sagunt.
-------------------------------------------------------------------------------------------------------------------

### Dades del document

Número de DOGV
:   3327

Data del DOGV
:   10-09-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/7333


Organisme emissor
:   Ajuntament de Sagunt

Tipus de document
:   Anunci

Informació pública del Programa d'Actuació Integrada del Polígon B-III del PERI número 1 del Pla General de Sagunt. [1998/M7333]
  
Aquesta Alcaldia, amb data 14 d'agost de 1998, ha resolt el següent:
  
«Fent ús de les atribucions que tinc conferides per la legislació vigent, la resolució següent dicta.
  
Que la mercantil Asociados Sagunto 2, SL, agent urbanitzador adjudicatari del Programa d'Actuació Integrada del Polígon B-III del PERI número 1 del Pla General de Sagunt, per acord del Ple de la corporació municipal, en sessió ordinària de data 31 de març de 1998, ha presentat, amb data 10 d'agost de 1998 (09435) estudi de detall, projecte de reparcel·lació forçosa i projecte d'urbanització de l'esmentada unitat d'execució, així com documentació complementària de data 13 d'agost de 1998 (09210).
  
En compliment del que disposa la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU), articles 46, 52, 53, 69 i concordants, resolc:
  
1. Sotmetre al tràmit d'informació pública els projectes indicats, mitjançant un edicte publicat en un diari d'informació general editat a la Comunitat Valenciana i posteriorment o simultàniament, en el Diari Oficial de la Generalitat, amb la possibilitat de formular al·legacions. No és preceptiva la notificació formal i individual als propietaris afectats, però abans de la publicació de l'edicte, s'haurà de remetre avís amb el seu contingut al domicili fiscal dels qui consten en el cadastre com a titulars de drets afectats per la actuació proposta. Igualment hauran de ser notificats els propietaris registrals que recull el projecte de reparcel·lació.
  
2. S'haurà de sol·licitar Certificat Registral de Domini i Càrregues, simultani a la convocatòria d'informació pública, en base al que disposa l'apartat B) de l'article 69 de la Llei Reguladora de l'Activitat Urbanística. Igualment procediran les actuacions de requeriments dels propietaris a l'urbanitzador en el període d'informació pública per a dirimir controvèrsies respecte a la valoració de drets i contestació a l'urbanitzador, apartat D) de l'article 69 abans indicat, i en ambdós supòsits pel que fa al tràmit de reparcel·lació forçosa.
  
3. Durant aquest període d'informació pública hauran d'emetre's els informes tècnics municipals dels distints serveis.
  
4. En el termini de 20 dies, a comptar des de la publicació del present anunci en el Diari Oficial de la Generalitat Valenciana, qualsevol interessat podrà comparéixer davant aquest Ajuntament per a exercir el seu dret d'informació i presentar, si escau, les al·legacions que estime oportunes.»